На основу члана 97. и 110. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016) члана 68. Статута Општине Владичин Хан( „Службени гласник Пчињског округа“, број 21/2008 и 8/2009 и „Службени гласник Града Врања“, број 11/2013, 5/2017,14/2017), члана 30. Одлуке о Општинском већу Општине Владичин Хан („Службени гласник Пчињског округа“, број 23/2008), и члана 51. Пословника Општинског већа Општине Владичин Хан („Службени гласник Града Врања“, број 40/2013), („Службени гласник Града Врања“ број 4/17), године, Општинско веће Општине Владичин Хан на седници одржаној дана 31.08.2017.године донело је:

**Р Е Ш Е Њ Е**

**I**

 Општинско веће Општине Владичин Хан није извршило избор кандидата за попуњавање положаја начелника Општинске упрве општине Владичин Хан са листе кандидата коју је доставила Конкурсна комисија за избор начелника Општинске управе општине Владичин Хан број 06-139/1/17 од 14.08.2017. године.

**II**

 Општинско веће општине Владичин Хан константује да Јавни конкурс за попуњавање положаја Начелника Општинске управе Општине Владичин Хан број 06-955-1/17-III који је на интернет страници Општине Владичин Хан објављен дана 13.06.2017. године, а обавештење о објављеном конкурсу у дневном листу „Информер“ објављено дана 15.06.2017. године, није успео собзиром на то да није донета одлука о избору кандидата у року од 15 дана од дана пријема листе кандидата за попуњавање положаја начелника Општинске управе Општине Владичин Хан.

**III**

 Ово решење са образложењем објавити на званичном сајту општине Владичин Хан [www.vladicinhan.org.rs](http://www.vladicinhan.org.rs).

**IV**

 Решење доставити свим кандидатима који су поднели пријаве за попуњавање положаја начелника Општинске упрaве Општине Владичин Хан.

**О б р а з л о ж е њ е**

 Чланом 97. Закона о запосленима у аутномним покрајинама и јединицама локалне самоуправе прописано је да веће није обавезно да изврши избор кандидата са листе за избор, али је дужно да о разлозима за то обавести све учеснике конкурса писаним путем и на интернет страници јединице локалне самоуправе, а чланом 110. Закона о запосленима у аутномним покрајинама и јединицама локалне самоуправе да јавни конкурс није успео ако општинско веће не донесе одлуку о избору кандидата у року од 15 дана од дана пријема листе кандидата.

 Јавни конкурс за попуњавање положаја начелника Општинске управе Општине Владичин Хан број 06-955-1/17-III објављен је дана 13.06.2017. године на интернет страници Општине Владичин Хан, док је обавештење о објављеном конкурсу објављено у дневном листу који се дистрибуира на територији Републике Србије „Информер“ дана 15.06.2017. године.

 Рок за подношење пријаве истекао је 17.07.2017. године.

 На јавни конкурс за попуњавање положаја начелника Општинске управе општине Владичин Хан пристигле су укупно три пријаве: Маринковић Синише број: 111-2/2-IV-01 од 07.07.2017. године, Стојадина Стошића број: 111-2/3-IV-01 од 10.07.2017. године и Боре Милосављевића број: 111-2/4-IV-01 од 14.07.2017.године.

 Конкурсна комисија је прегледала све приспеле пријаве и доказе које су кандидати уз пријаву доставили, констатовала да су све пријаве благовремене и потпуне те је сходно томе, сачинила списак кандидата међу којима се спроводи изборни поступак, и спровела изборни поступак према кандидатима који испуњавају услове за избор начелника Општинске управе општине Владичин Хан. Након спроведеног изборног поступка конкурсна комисија сачинила је листу за избор број: 06-139/1/17 од 14.08.2017.године и исту доставила Општинском већу општине Владичин Хан дана 15.08.2017. године. На листу за избор са оствареним резултатима конкурсна комисија је уврстила кандидате : Маринковић Синишу са просечном оценом 2 и Бору Милосављевића са просечном оценом 2. Кандидата Стошић Стојадина, конкурсна комисија није уврстила на листу за избор, сходно члану 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, јер је од свих чланова конкурсне комисије оцењен оценом један.

 С обзиром на то да је Конкурсна комисја оценила кандидате са истом просечном оценом два, Општинско веће Општине Владичин Хан није у остављеном року, који је истекао дана 30.08.2017. године, извршило избор кандидата за попуњавање положаја начелника Општинске управе Општине Владичин Хан , а у складу да чланом 97. Закона о запосленима у аутономним покрајинама и јединицама локалне самоуправе којима је прописано да Веће није обавезно да изврши избор кандидата са листе за избор.

 Имајући у виду напред наведено, Општинско веће Општине Владичин Хан, у складу са својим надлежностима, доноси решење као у диспозитиву.

**УПУТСТВО О ПРАВНОМ СРЕДСТВУ**: Против овог решења жалба није допуштена, али може се покренути управни спор пред Управним судом у Београду, у року од 30 дана од дана достављања решења кандидатима.

**РЕШЕЊЕ ДОСТАВИТИ:**

1. Синиши Маринковићу ул. Београдска бр.17, Владичин Хан
2. Стојадину Стошићу ул. Моше Пијаде бр. 11/9, Владичин Хан
3. Бори Милосављевићу ул. Димитрије Митића бр. 29, Владичин Хан
4. Општинској управи Општине Владичин Хан
5. Архиви

**ОПШТИСНКО ВЕЋЕ ОПШТИНЕ ВЛАДИЧИН ХАН**

**БРОЈ: 06-153/2/17-III**

 **П Р Е Д С Е Д Н И К,**

 **Горан Младеновић,**